Maks ja maksapuhastus (1.+2. nädal koos)
#000000
Maks (lad. hepar) on punakaspruun, pehme konsistentsiga elund, mis paikneb kõhuõõne ülaosas diafragma kupli all ja on täiuslik alkeemik. Kõigist jääkainete eemaldamises osalevatest elunditest on just maks seotud mürkainete kahjutustamisega. Vahetult parema roidekaare all paiknev maks kaalub umbes poolteist kilogrammi ja on keha suurim siseelund. Nii ööl kui päeval lakkamatult töötav maks täidab enam kui 500 erinevat ülesannet.
#000001
Maksa verevarustuse tagavad maksaarter ja värativeen, mis varustavad elundit toitainetega ja kannavad verega maksa mürkaineid. Maks osaleb toitainete lagundamises, säilitamises ja edasitoimetamises. Maksas muundatakse rasvad ja valgud glükoosiks, mis on keharakkude energiaallikas. Kui tekib vajadus täiendava energia järele, vabaneb glükoos maksast vereringesse. Kui maks on ülekoormatud, võib tekkida raskusi veresuhkru tasakaalu säilitamisega, mis väljendub väsimuses või vere suhkrusisalduse alanemises ehk hüpoglükeemias.
#000002
Üldse torkab maksa tegevus silma põhimõttega, et mis niisama ringlemas, see koguda enesesse. Ta on eeskujulik ainete vastuvõtja, töötleja, varustaja. Ka vananenud verelibled lammutatakse tähtrakkudeks, kusjuures vabanevad rauamolekulid jätab maks oma lattu tagavaraks.
#000004
Otsustav osa on maksal vereloomes ja antikehade (immuunkehade) tootmises. Maks on suhkru, vitamiinide ja mineraalainete suurim varamu. Maksas talletatakse vitamiine ja mineraalaineid ning lagundatakse A-, D-, E-, K- ja B-vitamiini. Maksas toodetakse sappi, mida talletatakse sapipõies ja mis osaleb rasvade seedimises. Peale selle on maksal oluline osa vereloomes ja vererakkude lammutamises ning immuunsuses osalevate antikehade tootmises. Maks osaleb ainevahetuse kõrvalproduktide ning mürkainete kahjutuks tegemises. Nii sarnaneb see organ võluriga, kes muundab mürgised ühendid kahjututeks ja mis seejärel erituselundite kaudu kehast eemaldatakse.
#000005
Kuigi maks on täiuslikult loodud, kaitsmaks keha kahjulike ainete mõju eest, käib toimetulek eelmisel sajandil ilmunud uute mürkida armeega talle siiski üle jõu. Ta püüab küll kangelaslikult oma suure töökoormusega hakkama saada, kuid jääb ebasoodsates tingimustes tihti oma ülesandele alla. Tagajärjeks on väsimus, peavalu, ärrituvus, seedehäired, ähmane mõtlemine, menstruatsioonihäired ja allergia – nimetatud on vaid mõned haigusnähud, mis annavad märku sellest, et maks vajab abi.
#000006
Maks aitab lagundada ja eemaldada naissuguhormooni östrogeeni liigset hulka, muundades tugevatoimelise östradiooli ja östrooni nõrgema toimega östriooliks. Viimane satub sapiga soolde, mille kaudu see kehast eemaldatakse. Kui maksa talitlus on häiritud, ei suudeta östrogeeni täielikult kahjustada. Tagajärjeks on vere kõrge östrogeenisisaldus, mida peetakse menstruatsiooni- ja menopausihäirete peamiseks põhjuseks. Kõrget östrogeenitaset seostatakse ka fibroidkasvajate, endometrioosi, rinnavähi ning emakavähi tekkega.
#000007
Toidu seedimisel kantakse toitained vere kaudu maksa, temal tuleb vastu võtta kõik, mis sisse söödud ja joodud. Maks töötleb ümber ka mürgiseid aineid. Kõikvõimalikud olmekemikaalid, herbitsiidid, lahustid, bensiin, ravimid, kahtlase väärtusega toidulisandid raskendavad tunduvalt maksa funktsioone. Et maksarakud on tundlikud, siis võivad juba väikesed mürgidoosid põhjustada ta rakkudes muutusi. Lohutuseks nii palju, et kuigi häire on tekkinud kergesti, taastub rakkude funktsioon kiiresti, kui ärritaja toime on lakanud. Isegi siis, kui maksast on järele jäänud väike osa, suudab ta ikkagi tegutseda ja oma ülesandeid täita. Maksarakkudel on kõrge enesenoorendusvõime.
#000008
Kui aga maksas tekkinud häiretele ei pöörata tähelepanu, võivad maksarakkudesse hakata kuhjuma rasvained. Rakud paisuvad rasva arvel, lõpmatuseni see toimuda ei saa. Kurnatud maksas hakkab vohama sidekude, kusjuures samal ajal tuntavalt häirub seedeprotsess.
#000009
Nimelt on maksa üks tähtsamaid ülesandeid toota toorest sappi, mis suunatakse sapipõide laagerduma. Mis ülesanne on sapipõide laagerduma suunatud sapil? Üks olulisemaid. Sapipõiest piserdatakse sapp peensoolde, et rasvainetel oleks kergem imenduda läbi sooleseina. Osa toiduga omastatud rasvhapetest kantakse lümfiga rasvadepoodesse, teine osa värativeeni kaudu maksa.
#000010
Kuid see on alles ravi algus. Korrastamist vajab eelkõige igapäevane toidulaud. Häireid rasvade ainevahetuses on võimalik taandada oskusliku dieediga.
#000012
Kui sul esinevad maksatalitluse tõsised häired, näiteks naha kollasus, pöördu arsti poole.
#000014
Maks on viha ja raevu keskus. Silmad väljendavad maksa olukorda. mis maksa ära ei mahu, see peab silmade kaudu välja voolama. (Luule Viilma)
#000015
Maks ei ole lihtsalt mürkainete ladestumise paik. Hiina meditsiinis tuntakse maksa kui kohta, kus asub viha, eriti allasurutud viha. Tunnustamata või väljendamata viha viib depressiooni (viha pöördub sissepoole meie enda vastu) või häbi, armukadeduse ja ärrituse tekkimiseni, mis edaspidi kurnab meie energiat ja võib kahjustada immuunsüsteemi. Vihaga on seotud kibestumine ja vimm, mis väljenduvad sapi tootmises, ning süütunne, lootusetus, pettumus ja vihkamine.
#000016
Sügavamal tasandil on maks seotud ka tähenduse ja eesmärgiga. Laisk (häirunud tegevusega) maks tekitab depressiooni, mille tõttu elu tundub mõttetu. Maks annab elu, seetõttu näitab maksa seisund, mil määral me suudame elu haarata või kui enesehävituslikud oleme. Selle asemel, et oma probleemile otsa vaadata ja lahendust otsima hakata me parem sööme ja tavaliselt mitte tervislikku toitu. Need on need kohad kus arvame, et elu on piisavalt raske ja nüüd võime endale lubada midagi head. Või siis haarame alkoholi järele. Me täidame ennast mürkainetega, et tõsisemaid teemasid vältida.
#000018
Terve maks õhutab entusiasmi, loovust, sisemist jõudu ja taastumisvõimet.
#000019
Maksal on suurepärane noorenemisvõime, ta taastab ennast pidevalt ise. Maks on sedavõrd elutähtis organ, et isegi 90% eemaldamisel suudab ülejäänud 10% end täielikult taastada. Maksafunktsiooni taastamise tulemuseks on kogu organismi tervisliku seisundi oluline paranemine.
#000020
Vähendades kokkupuudet mürkainetega, väheneb ka maksa koormus. Uuri end ümbritsevat keskkonda ja püüa vähendada kahjulike ainete hulka, millega iga päev kokku tuleb puutuda. Söö tervislikku lisaaineteta toitu, sest maksal on raske toime tulla toidus sisalduvate taimekaitsevahendite ja teiste kemikaalide neutraliseerimisega. Selle tagajärjel ladestuvad need mürkained kudedes. Lahendus on lihtne: söö looduslikku toitu, joo puhast vett, hoidu alkoholist, tubakast, kofeiinist, narkootikumidest, suhkrust ja pooltoodetest. Maksa koormavad ka toiduained, mis sisaldavad ebatervislikku rasva: punane liha ja täispiimatooted, milles leidub küllastunud rasvu; troopilise päritoluga taimeõlid, nagu palmiseemne- ja [selle teksti järgi] kookosõli [mujal on seda kiidetud!]; polüküllastumata taimeõlid, nagu safloori-, maisi-, soja- ja päevalilleõli ning hüdrogeniseeritud rasvu sisaldavad margariin ja või [teiste tekstide järgi on või lubatud selitatud või/võiõli/ghee kujul].
#000021
Samal ajal kui ebatervislikke toidurasvu tuleks vältida, on kvaliteetsed rasvad normaalse maksatalitluse seisukohalt elulise tähtsusega. Kõige tervislikumad toidurasvad on külmpressitud [kindlasti mahemärgiga!] oliiviõli ning värsketes pähklites ja seemnetes leiduv looduslik õli. Eriti tervislik on oliiviõli, mis tõstab kasuliku HDL-kolesterooli ja langetab kahjuliku toimega LDL-kolesterooli sisaldust vereseerumis. Uuringud on näidanud, et rahvastel, kes tarvitavad rikkalikult oliiviõli, esineb harvem selliseid degeneratiivseid haigusi, nagu südame isheemiatõbi ja vähkkasvajad.
#000022
Võilille- ja sinepilehtedest ning salatkressist saab maitsva salati, kui lisada neile tükeldatud ingverijuurt või küüslauku ning külmpressitud oliiviõli. Enne serveerimist võib maitse esiletõstmiseks lisada veidi sidrunimahla.
#000024
Roheliste lehttaimede mõru maitse ergutab sapinõristust ja puhastab maksa kahjulikest ainetest. Peale selle sisaldavad need taimed rohkelt klorofülli – sellest pigmendist on tingitud taimede roheline värvus. Klorofülli ehitus sarnaneb verevalgu hemoglobiini omaga, mis transpordib rakkudesse hapnikku. Klorofüllile omistatakse organismi, eriti maksa ning soolestikku puhastavat toimet.
#000025
Hiina rahvameditsiini järgi mõjub tsitrusviljade hapu maitse mõõdukal tarvitamisel maksa toitvalt. Ajurveda meditsiin soovitab juua päeva jooksul kuuma vett, millesse on lisatud veidi sidruni- või laimimahla. Selle tulemusena väheneb ama ehk mürkainete kogunemine seedetrakti.
#000026
Lisaks rohelistele lehtedele kasutatakse maksa puhastamiseks ja seedimise korrastamiseks mõrutaimi. Nende taimede toime on reflektoorne, põhinedes seedimise ergutamisel keele tagumises osas paiknevate maitsepungade kaudu. Maitsepungade kokkupuutel mõru maitsega suureneb süljevool ja algab reflektoorne seedemahlade eritumine maksas, sapipõies, maos, kõhunäärmes ja peensooles. See omakorda soodustab toitainete seedimist ja omastamist ning aitab ära hoida toidumasside seiskumist seedetraktis. Kuna mõrutaimed ergutavad sapinõristust, soodustavad need maksa puhastumist kahjulikest ainetest. Lisaks seedimise korrastamisele on paljudel mõrutaimedel desinfitseeriv ja haigusttekitavaid baktereid hävitav toime.
#000031
Pane taimed ja vesi kaanega nõusse, kuumuta keemiseni ja hauta seejärel tasasel tulel 15 minutit. Kurna. Joo 3-4 klaasi päevas.
#000034
[Kes soovib oma maksa kindlasti puhastada ja on valmis proovima ekstreemsusi, võib kevaditi ette võtta järgmise programmi: 1. nädal soolepuhastus Shankha Prakshalana, 2. nädal taimeteed ja maksa puhastavad taimed, 3. nädal maksapuhastus oliiviõliga (retsept järgneb kohe). Kui soolepuhastus on tegemata, ei maksa õliga maksapuhastust teha, piirduda toidu ja teedega]
#000035
Selleks tuleb juua hommikuti järgmist segu:
#000037
1 magusa greibi või 2 apelsini mahl
#000039
1 teelusikatäis värskelt riivitud ingverijuurt või
#000041
Sellise segu sissevõtmisel tühja kõhuga on maksatalitlust ergutav toime, mille tulemusena kahjulikud ained satuvad sapiga soolde ning eemaldatakse organismist. Enne ja 2-3 tundi pärast maksa ning sapipõit puhastava segu sissevõtmist ei tohiks süüa. Lubatud on juua taimeteed või puhast vett, mis soodustab mürkainete eemaldamist.
#000042
Protseduuri teha kuni 5 päeva ja siis tunnetada, kuivõrd tervislik seisund on paranenud. Vajadusel korrata.
#000043